Μπισκότα novarini με τσάι Earl Grey
Ντελικάτα μπισκότα με ουδέτερη γεύση, που θυμίζουν τα σαβουαγιάρ. Εδώ τα εμπλουτίζουμε με αμύγδαλο και αρώματα περγαμόντου και τα κόβουμε σε σχήμα στρογγυλό.
3 ολόκληρα αυγά + 2 κρόκοι, 180 γρ. ζάχαρη λευκή, κρυσταλλική + 2 κουτ. σούπας επιπλέον , 2 κάψουλες βανιλίνη , 150 γρ. αλεύρι για όλες τις χρήσεις , 80 γρ. αμύγδαλα λευκά, ελαφρά ψημένα , 2 φακελάκια ή 2 κουτ. γλυκού τσάι Earl Grey , 2 κομμάτια περγαμόντο γλυκό του κουταλιού, καλά στεγνωμένα από το σιρόπι, κομμένα σε κύβους
Για να φτιάξουμε τα μπισκότα novarini με τσάι Earl Grey, ξεκινάμε χτυπώντας για περίπου 15 λεπτά τα αυγά, τους κρόκους, τις βανίλιες και τα 180 γρ. ζάχαρη μέχρις ότου πάρουμε μια πηχτή κρέμα.Σε έναν πολυκόφτη αλέθουμε τα αμύγδαλα σε σκόνη (προσοχή, θα πρέπει να έχουν κρυωσει καλά). Ρίχνουμε τη σκόνη αμυγδάλου στο μείγμα των αυγών και ανακατεύουμε με απαλές κυκλικές κινήσεις με μια μαρίζ.Στρώνουμε με αντικολλητικό χαρτί δύο λαμαρίνες και σχηματίζουμε πάνω στρογγυλά μπισκότα με φαρδύ στρογγυλό κορνέ (ή με ένα κουταλάκι), φροντίζοντας να αφήσουμε απόσταση μεταξύ τους, διότι σχεδόν θα διπλασιαστούν. Ανακατεύουμε τις 2 κουτ. σούπας ζάχαρη με τα φυλλαράκια του τσαγιού, πασπαλίζουμε τα μπισκότα και τα αφήνουμε λίγο κατά μέρος, μέχρις ότου η επιφάνειά τους στεγνώσει και αποκτήσει μια γυαλάδα. Τοποθετούμε από 1 κυβάκι περγαμόντο στο κέντρο κάθε μπισκότου.Ψήνουμε σε προθερμασμένο φούρνο στους 180°C για περίπου 7-8 λεπτά. Αφήνουμε να κρυώσουν καλά.
Αλεύρι (ζύμες),Αυγά,Ζάχαρη